Na temelju članka 24. Temeljnoga kolektivnog ugovora za službenike i namještenike u javnim službama (Narodne novine br. 24/17) i članka 21. Statuta Javne ustanove “Park prirode Velebit” ravnateljica Javne ustanove „Park prirode Velebit“, po pribavljenim prethodnim suglasnostima nadležnog Ministarstva zaštite okoliša i energetike (KLASA:112-01/18-01/06, URBROJ:517-02-1-1-18-160 od 7. prosinca 2018.g.; KLASA: 112-01/19-01/05, URBROJ:517-02-1-1-19-101 od 10. lipnja 2019.g. ), donijela je Odluku kojom se raspisuje

**JAVNI NATJEČAJ**

za radna mjesta:

1. **Voditelj pododjeljka-računovodstvo - 1 izvršitelj na neodređeno vrijeme**

Uvjeti:

* završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij ili visoka stručna sprema ili preddiplomski sveučilišni studij ili stručni studij u trajanju od najmanje tri godine ili viša stručna sprema sukladno propisima koji su bili na snazi prije stupanja na snagu Zakona o znanstvenoj djelatnosti i visokom obrazovanju (Narodne novine br. 123/03, 198/03, 105/04, 174/04, 2/07 – OUSRH, 46/07, 45/09 i 63/11) – ekonomskog smjera
* 1 godina radnog iskustva
* poznavanje rada na osobnom računalu
* probni rad 3 mjeseca
1. **Stručni suradnik edukator- 1 izvršitelj na neodređeno vrijeme**

Uvjeti:

* završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij ili visoka stručna sprema sukladno propisima koji su bili na snazi prije stupanja na snagu Zakona o znanstvenoj djelatnosti i visokom obrazovanju (Narodne novine br. 123/03, 198/03, 105/04, 174/04, 2/07 – OUSRH, 46/07, 45/09 i 63/11) – prirodoslovnog smjera

ili

* završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij ili visoka stručna sprema sukladno propisima koji su bili na snazi prije stupanja na snagu Zakona o znanstvenoj djelatnosti i visokom obrazovanju (Narodne novine br. 123/03, 198/03, 105/04, 174/04, 2/07 – OUSRH, 46/07, 45/09 i 63/11) –nastavničkog zvanja
* aktivno znanje engleskog jezika ili nekog drugog svjetskog jezika uz poznavanje engleskog jezika
* samostalnost i stručnost u radu na osobnom računalu
* položen vozački ispit i samostalnost u upravljanju vozilom
* probni rad 6 mjeseci

Uz prijave je potrebno priložiti:

* životopis
* dokaz o stručnoj spremi (presliku svjedodžbe/diplome ili drugi vjerodostojan dokument)
* presliku domovnice
* dokaz o radnom iskustvu: elektronički zapis (u slučaju da je osiguranik podnio zahtjev u elektroničkom obliku preko korisničkih stranica HZMO), odnosno potvrdu o podacima evidentiranima u matičnoj evidenciji HZMO koju Zavod izdaje na osobno traženje osiguranika na šalterima područnih službi/ureda ili presliku ugovora o radu ili potvrdu poslodavca o vrsti i trajanju poslova koje je obavljao i razdoblje u kojem je kandidat obavljao navedene poslove- (za radno mjesto pod a)
* presliku vozačke dozvole- (za radno mjesto pod b)
* potvrdu o nekažnjavanju, ne stariju od 6 mjeseci.
* uz prijavu na natječaj kandidati mogu priložiti i ostale dokumente za koje smatraju da dokazuju njihovu sposobnost za obavljanje poslova za koji se natječu.

Prijavu na natječaj mogu podnijeti osobe oba spola, pod ravnopravnim uvjetima.

Kandidati koji ostvaruju pravo prednosti pri zapošljavanju, dužni su u prijavi na natječaj pozvati se na to pravo i imaju prednost u odnosu na ostale kandidate pod jednakim uvjetima. Uz prijavu na natječaj dužni su priložiti dokaze potrebne za ostvarivanje prava prednosti pri zapošljavanju navedene na internetskim stranicama Ministarstva hrvatskih branitelja Republike Hrvatske : [https://branitelji.gov.hr/UserDocsImages//NG/12%20Prosinac/Zapošljavanje//Popis%20dokaza%20za%20ostvarivanje%20prava%20prednosti%20pri%20zapošljavanju.pdf](https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf)

Za kandidate koji se prijavljuju na natječaj za oglašena radna mjesto i ispunjavaju formalne uvjete natječaja, provest će se prethodna provjera znanja i sposobnosti pisanim testiranjem i razgovorom (intervju). Obavijest o vremenu i mjestu održavanja testiranja i razgovora (intervjua) te obavijest o popisu literature potrebne za testiranje bit će objavljena na web-stranici JU Park prirode Velebit (www.pp-velebit.hr) i na oglasnoj ploči JU Park prirode Velebit, najmanje pet dana prije njegovog održavanja.

Ako kandidat ne pristupi testiranju i/ili razgovoru, smatrat će se da je povukao prijavu na natječaj.

Rok za podnošenje prijava: **8 dana** od objave natječaja u Narodnim novinama

Urednom prijavom smatra se prijava koja sadrži sve podatke i priloge navedene u javnom natječaju. Osoba koja nije podnijela pravodobnu i urednu prijavu ili ne ispunjava formalne uvjete iz javnog natječaja, ne smatra se kandidatom prijavljenim na javni natječaj.

O imenovanju, odnosno izboru kandidati će biti obaviješteni u zakonskom roku.

Prijave slati na adresu: Javna ustanova „Park prirode Velebit“, Kaniža Gospićka 4b, 53000 Gospić, s naznakom: „Ne otvaraj – natječaj – Voditelj pododjeljka-računovodstvo“ i

„Ne otvaraj – natječaj – Stručni suradnik edukator“.

KLASA: 112-02/19-01-01

URBROJ: 2125/17-01-19-01

Javna ustanova „Park prirode Velebit“